
	Comisia pentru Buget,

Finanţe şi Bănci
	
	București,      12.10.2020 

Nr. 4c-2/967
PLx.600/2020


BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru simplificarea impozitului pe clădirile cu destinație mixtă aflate în proprietatea persoanelor fizice prin completarea art.459 din Legea nr.227/2015 privind Codul fiscal, trimis cu adresa nr. PLx.600/2020 din data de 30 septembrie 2020, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

George – Gabriel VIŞAN
Parlamentul  României

	Comisia pentru Buget,

Finanțe și Bănci
	
	București,       12.10.2020

Nr. 4c-2/967
PLx.600/2020


RAPORT
asupra
proiectului de Lege pentru simplificarea impozitului pe clădirile cu destinație mixtă aflate în proprietatea persoanelor fizice prin completarea art.459 din Legea nr.227/2015 privind Codul fiscal
În conformitate cu prevederile art. 94 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond cu proiectul de Lege pentru simplificarea impozitului pe clădirile cu destinație mixtă aflate în proprietatea persoanelor fizice prin completarea art.459 din Legea nr.227/2015 privind Codul fiscal.
Conform prevederilor art.75 din Constituția României, republicată, și ale art.91 din Regulamentul Camerei Deputaților, republicat, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de lege în ședința din 21 septembrie 2020.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social și al Comisiei pentru politică economică, reformă și privatizare și punctul de vedere negativ al Guvernului.
Proiectul de Lege supus dezbaterii are ca obiect de reglementare simplificarea declarării și colectării impozitului pe clădirile cu destinație mixtă, aflate în proprietatea persoanelor fizice. 

În conformitate cu prevederile art. 61 din Regulamentul Camerei Deputaților, republicat, membrii Comisiei au examinat proiectul de Lege menționat mai sus, în ședința online, din data de 12 octombrie 2020.    
La lucrările Comisiei și-au înregistrat prezența un număr de 25 deputați, din totalul de 27 de membri.


      La dezbaterea proiectului de lege a participat, în calitate de invitat,  din partea Ministerului Finanţelor Publice domnul Attila Gyorgy – secretar de stat.

În urma dezbaterii proiectului de Lege și a opiniilor exprimate, deputații prezenți la lucrările online, au hotărât cu majoritate de voturi, să propună plenului Camerei Deputaţilor, spre dezbatere și adoptare proiectul de Lege pentru simplificarea impozitului pe clădirile cu destinație mixtă aflate în proprietatea persoanelor fizice prin completarea art.459 din Legea nr.227/2015 privind Codul fiscal, cu amendamentele admise prezentate în Anexă.

 În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

George – Gabriel VIŞAN
	SECRETAR,

Marilen – Gabriel PIRTEA


Şef serviciu,
Giorgiana Ene

               Expert parlamentar,
               Vasilica Popa
Anexă

AMENDAMENTE ADMISE

În urma examinării, Comisia propune adoptarea proiectului de lege cu următoarele amendamente:
	Nr. crt.
	Forma adoptată de Senat
	Text propus de comisie

 (autorul amendamentului)
	Motivarea amendamentelor propuse

	1. 
	Titlul Legii

LEGE
pentru simplificarea impozitului pe clădirile cu destinație mixtă aflate în proprietatea persoanelor fizice prin completarea art.459 din Legea nr.227/2015 privind Codul fiscal
	Titlul Legii:

LEGE

pentru modificarea art. 459 din Legea nr. 227/2015 privind Codul Fiscal
	Tehnică legislativă

	2. 
	Art. 1. – La articolul 459 din Legea nr.227/2015 privind Codul Fiscal, publicată în Monitorul Oficial al României, Partea I, nr.688 din 10 septembrie 2015, cu modificările și completările ulterioare, după alineatul (1) e introduce un nou alineat, alin. (11), cu următorul cuprins:
	Art. I. La articolul 459 din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările și completările ulterioare, alin. (1) se modifică și va avea cuprins:
Autori: 
dep. Sorin Lazăr grupul PSD,
dep. Claudiu Năsui, grupul USR
	

	3. 
	Art. 459. - (1) În cazul clădirilor cu destinație mixtă aflate în proprietatea persoanelor fizice, impozitul se calculează prin însumarea impozitului calculat pentru suprafața folosită în scop rezidențial conform art. 457 cu impozitul determinat pentru suprafața folosită în scop nerezidențial, conform art. 458 .
(Lege 227/2015 – Cod Fiscal)
	 „(1) – În cazul clădirilor cu destinație mixtă aflate în proprietatea persoanelor fizice, impozitul se calculează prin însumarea:

a) impozitului calculat pentru suprafața folosită în scop rezidențial conform art. 457;
b) impozitului determinat pentru suprafața folosită în scop nerezidențial, indicată prin declarație pe propria răspundere, și cu condiția ca cheltuielile cu utilitățile să nu fie înregistrate în sarcina persoanei care desfășoară activitatea economică, prin aplicarea cotei stabilite conform art. 458 asupra valorii impozabile stabilite conform art. 457, fără a fi necesară stabilirea valorii prin depunerea documentelor prevăzute la art. 458 alin. (1).”
Autori: 
dep. Sorin Lazăr grupul PSD,
dep. Claudiu Năsui, grupul USR
	Uniformizarea regulii din proiectul inițial la toate cazurile fără nicio discriminare.
Astfel, în loc de introducerea unui alin. (11) care prevede o regulă de excepție, se aplică soluția inițială ca regulă generală prin modificarea regulii de la alin. (1).



	4. 
	„(11)  În cazul clădirilor cu destinație mixtă aflate în proprietatea persoanelor fizice în care suprafața folosită în scop nerezidențial este de până la 50 m2, indicată prin declarație pe propria răspundere, și cu condiția ca cheltuielile cu utilitățile să nu fie înregistrate în sarcina persoanei care desfășoară activitatea economică, impozitul s calculează prin însumarea: 
	Se elimină

	

	
	a) impozitului calculat pentru suprafața folosită în scop rezidențial conform art.457;


	
	

	
	b) impozitului determinat pentru suprafața folosită în scop nerezidențial prin aplicarea cotei stabilite conform art.458 asupra valorii impozabile stabilite conform art.457, fără a fi necesară stabilirea valorii prin depunerea documentelor prevăzute la art.458 alin. (1). ˮ
	
	

	5. 
	Art. II. – Prezenta lege intră în vigoare la data de 1 ianuarie 2021.
	Nemodificat

